VENDIM 
Nr.463, datë 16.4.2008

PËR KALIMIN NË PËRGJEGJËSI ADMINISTRIMI TË MINISTRISË SË DREJTËSISË, TË PRONËS SË PALUAJTSHME, TRUALL, NË PARCELAT NR.39, 14, DHE 24, NË ZONËN KADASTRALE 2932, DHE INDEKS TË HARTËS K-34-77 (254-D) DHE (254-C), ME SIPËRFAQEN 58.625 M2, AKTUALISHT TRUALL NË PËRDORIM TË BASHKISË PESHKOPI, DHE PËR NJË NDRYSHIM NË VENDIMIN NR.67, DATË 28.1.2008 TË KËSHILLIT TË MINISTRAVE “PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË I TRANSFEROHEN, NË PRONËSI OSE NË PËRDORIM, TË BASHKISË PESHKOPI, TË QARKUT TË DIBRËS”

Në mbështetje të nenit 100 të Kushtetutës dhe të neneve 13 e 15 të ligjit nr.8743, datë 22.2.2001 “Për pronat e paluajtshme të Shtetit”, të ndryshuar, me propozimin e Ministrit të Drejtësisë, Këshilli i Ministrave

VENDOSI:

1. Kalimin në përgjegjësi administrimi të Ministrisë së Drejtësisë të pronës së paluajtshme, truall, në parcelat nr.39, 14 dhe 24, në zonën kadastrale 2932, dhe indeks të hartës K-34-77 (254-D dhe (254-C), me sipërfaqe 58 625 m2, aktualisht truall në përdorim të bashkisë Peshkopi, për ndërtimin e objektit të paraburgimit, Peshkopi.
2. Në listën paraprake të pronave të paluajtshme, që i bashkëlidhet vendimit nr.67, datë 28.1.2008 të Këshillit të Ministrave “Për miratimin e listës paraprake të pronave të paluajtshme publike shtetërore, që i transferohen, në pronësi ose në përdorim, bashkisë Peshkopi, që qarkut të Dibrës,”, hiqet prona, që, me këtë vendim i kalon në përgjegjësi administrimi Ministrisë së Drejtësisë.
3. Ngarkohet Ministri i Drejtësisë, Ministri i Brendshëm dhe kryeregjistruesi i Pasurive të Paluajtshme të Republikë së Shqipërisë për zbatimin e këtij vendimi.
Ky vendim hyn në fuqi menjëherë.
 
KRYEMINISTRI
Sali  Berisha

